MNB azonosító: **R22**

**MÓDSZERTANI SEGÉDLET**

**Éven túli lejáratú tartozások esedékességi bontása**

**– a központi kormányzatba sorolt gazdasági társaságok és nonprofit szervezetek kivételével a központi kormányzat, helyi önkormányzatok és társadalombiztosítási alapok**

# I. Általános tudnivalók

**1. Az adatszolgáltatásban szerepeltetendő ügyletek**

Az adatszolgáltatásban a negyedév végén az R09 adatszolgáltatásBEFT\_GHI táblájában jelentett nem rezidensekkel szemben fennálló éven túli lejáratú tartozások esedékességi bontását kell megadni.

A tartozásokat az eredeti – tehát nem a még hátralévő – lejáratuk szerint, a BEFT\_GHI táblában jelentett lejáratokkal egyezően kell besorolni.

## Lejárati bontás

## A lejáratot a futamidő végéig havi bontásban kell megadni EEEEHH formátumban.

## Egyezőség az esedékességi bontás alapjául szolgáló táblákkal

1. Az adatszolgáltatás LEJ2 táblájában az „a”-„e” oszlopok alapján beazonosított hitelre vonatkozóan a hitelenként részletezett esedékességi adatok összesített állományának meg kell egyeznie az adott hitelre vonatkozóan a BEFT1\_GHI táblákban ugyanazon azonosító adatokkal ellátott hitelek, negyedév végi záró állományával.
2. Az adatszolgáltatás LEJ3 táblájában az „a”-„b” oszlopok alapján beazonosított instrumentumra vonatkozóan a feltüntetett adatok esetében az instrumentum és devizanemenként összesített állományoknak meg kell egyezniük - a devizanemenkénti bontást figyelembe véve - az adott instrumentumra vonatkozóan a BEFT\_GHI táblákban ugyanazon instrumentum kóddal feltüntetett negyedév végi záró állományokkal.

# II. A táblák kitöltésével kapcsolatos részletes tudnivalók, az adatok összeállításának módja

### LEJ2 tábla: Éven túli lejáratú konzorciális és államilag garantált hitelek, valamint az állam és többségi állami tulajdonú adatszolgáltatók egyéb hitelei után fennálló tartozások esedékesség szerinti bontása

## Ebben a táblában kell jelenteni az R09 adatszolgáltatás BEFT1\_GHI tábláiban részletezett – konzorciális, államilag garantált hitelek valamint az állam és többségi állami tulajdonú adatszolgáltatók éven túli lejáratú egyéb hiteltartozások negyedév végi záró állományainak esedékességi bontását.

A LEJ2 táblában részletezendő hitelekre vonatkozóan – a BEFT1\_GHI jelentési módszerével azonosan – hitelenként kell elvégezni az esedékességi bontást.

„a”-„e” oszlop: Ezek az oszlopok a hitelek azonosítására szolgálnak, amelyekben feltüntetett adatoknak meg kell egyezniük a BEFT1\_GHI tábla „a”, „i”, „h”, „g” és „e” oszlopaiban megadott adatokkal.

A táblában egy adott hitelre vonatkozóan annyiszor kell kitölteni az „a”-„e” oszlopokhoz tartozó sorokban az azonosító adatokat, ahány lejárati esedékes időpont és állomány miatt az „f”, illetve „g” oszlopok kitöltésében érintett az adatszolgáltató.

„f” oszlop: Esedékesség (lejárat) időpontja. A lejárati időpontokat havi bontásban kell megadni EEEEHH formátumban. A tábla ismétlősor jellegű, azaz annyiszor kell újra felvenni a táblában, ahány hónapra vonatkozó esedékes állományi adattal rendelkezik az adatszolgáltató. Az „f” oszlopban csak azokat a hónapokat kell rögzíteni, amikor az adatszolgáltató esedékes állománnyal rendelkezik.

„g” oszlop: itt kell rögzíteni az „f” oszlopban megadott hónapban esedékes állományokat.

### LEJ3 tábla: Éven túli lejáratú kereskedelmi hitelek, pénzügyi lízingek, repó és egyéb tartozások után fennálló tartozások esedékesség szerinti bontása

Ebben a táblában kell jelenteni az R09 adatszolgáltatás BEFT\_GHI tábláiban részletezett éven túli lejáratú felvett tartozások negyedév végi záró állományainak lejárati esedékességi bontását.

A részletezendő éven túli tartozásokra vonatkozóan – a BEFT\_GHI táblák jelentési módszerével azonosan – instrumentumonként és devizanem összesítésben kell elvégezni az esedékességi bontást.

„a”-b” oszlop: Ezek a sorok az instrumentum és devizanem azonosítására szolgálnak, amelyekben feltüntetett adatoknak meg kell egyezniük:

* a BEFT1\_GHI tábla „a” és „e” oszlopaiban (repó, pénzügyi lízing, kereskedelmi hitelekre) megadott adatokkal.
* a BEFT4\_GHI tábla „a” és „d” oszlopaiban (egyéb hosszú tartozásokra) megadott adatokkal.

A táblában egy adott instrumentum és devizanemre vonatkozóan annyiszor kell kitölteni az „a”-„b” oszlopokhoz tartozó sorokban az azonosító adatokat, ahány lejárati esedékes időpont és állomány miatt a „c”, illetve „d” oszlopok kitöltésében érintett az adatszolgáltató.

„c” oszlop: Esedékesség (lejárat) időpontja. A lejárati időpontokat havi bontásban kell megadni EEEEHH formátumban. A tábla ismétlősor jellegű, azaz annyiszor kell újra felvenni a táblában, ahány hónapra vonatkozó esedékes állományi adattal rendelkezik az adatszolgáltató. A „c” oszlopban csak azokat a hónapokat kell rögzíteni, amikor az adatszolgáltató esedékes állománnyal rendelkezik.

„d” oszlop: itt kell rögzíteni a „c” oszlopban megadott hónapban esedékes állományokat.